ΓΡΑΠΤΗ ΕΡΩΤΗΣΗ E-1396/99

υποβολή: Hedwig Keppelhoff-Wiechert (PPE-DE) προς την Επιτροπή

(1 Σεπτεμβρίου 1999)

Θέμα: Αντιφάσεις κατά τη στήριξη στόχων

Μεταξύ των οικονομικά ισχυρότερων περιφερειών της Ευρωπαϊκής Ένωσης και των αδύνατων διαρθρωτικά περιοχώνπάρχει μεγάλο οικονομικό χάσμα. Στόχος της ευρωπαϊκής διαρθρωτικής πολιτικής είναι η κάλυψη αυτής της διαφοράς. Για το σκοπό αυτό η Επιτροπή της ΕΕ έχει καθορίσει έξι βασικές λειτουργίες της διαρθρωτικής πολιτικής, τους αποκαλούμενους «στόχους».

1. Γνωρίζει η Επιτροπή την ύπαρξη αντιφατικών περιπτώσεων που προκύπτουν από την ενίσχυση στόχων, όταν π.χ. μία επιχείρηση μεταφέρει την έδρα της από μία διαρθρωτικά μη ασθενή περιοχή σε μία περιοχή στήριξης, ώστε να τύχει στη νέα έδρα της ενισχύσεως με πιστώσεις της Κοινότητας, συγχρόνως όμως από την μετακίνηση χάνονται εκατοντάδες θέσεων εργασίας στην παλιά έδρα της εταιρείας και με τον τρόπο αυτό μειώνεται η οικονομική δύναμη της πόλεως που βρισκόταν η πρώην έδρα της εταιρείας;

2. Τί προτίθεται να πράξει η Επιτροπή, ώστε να εξαλειφθεί αυτό το παράδοξο φαινόμενο, δηλαδή από τη μία πλευρά να δημιουργούνται θέσεις εργασίας και από την άλλη πλευρά να χάνονται ταυτόχρονα;

Απάντηση του κ. Barnier εξ ονόματος της Επιτροπής

(11 Οκτωβρίου 1999)

1. Το δικαίωμα των επιχειρήσεων εντός της Κοινότητας να επιλέξουν το γεωγραφικό χώρο που ανταποκρίνεται στις ιδιαίτερες ανάγκες τους διασφαλίζεται από το δικαίωμα εγκατάστασης που επικυρώνεται με τη συνθήκη ΕΚ. Οποιαδήποτε απόφαση για αλλαγή της έδρας μιας εταιρίας είναι ένα πολύπλοκο θέμα που επηρεάζεται από πολλούς παράγοντες, όπως η ευρύτερη στρατηγική των εταιριών για αναδιάρθρωση, εξειδίκευση ή συγκέντρωση των εργασιών τους για την βελτίωση της απόδοσης.

Ωστόσο,πάρχει ιδιαίτερο ενδιαφέρον για την Κοινότητα όταν η επιχείρηση που μεταφέρει την έδρα της στηρίζεται σε δημόσια κεφάλαια στην παρούσα ή μελλοντική εγκατάστασή της. Εξετάζοντας μεμονωμένες περιπτώσεις, η Επιτροπή πρέπει να λαμβάνειπόψη όλες τις περιστάσεις, έχονταςπόψη της ότι μεταξύ των επιλογών που έχει μια επιχείρηση είναι να εγκατασταθεί εκτός της Κοινότητας ή να κλείσει οριστικά.

2. Η επιτυχία της ενιαίας αγοράς εξαρτάται σε σημαντικό βαθμό από τους κοινοτικούς κανόνες ανταγωνισμού, ιδιαίτερα, από τους κανόνες για τις κρατικές ενισχύσεις οι οποίοι έχουν στόχο την αποφυγή στρεβλώσεων και την ενίσχυση του θεμιτού ανταγωνισμού. Η Επιτροπή έχει προσθέσει ειδικές διατάξεις στους πρόσφατα θεσπισθέντες κανόνες στο πλαίσιο των κρατικών ενισχύσεων και των Διαρθρωτικών Ταμείων, για την αντιμετώπιση των ενδεχομένων προβλημάτων που έχουν σχέση με την αλλαγή εγκατάστασης. Συγκεκριμένα, οι κατευθυντήριες γραμμές της Επιτροπής ως προς τις κρατικές ενισχύσεις μειώνουν την επιτρεπόμενη ένταση των επενδύσεων στις ενισχυόμενες περιφέρειες που κοινοποιούνται επισήμως από τα κράτη. Με τα νέα επίπεδα επιζητείται για τις λιγότερο ευνοημένες περιφέρειες να δοθούν οι δυνατότητες να προσελκύσουν νέες επενδύσεις με κίνητρα, ενώ συγχρόνως οι μειώσεις μπορούν να μειώσουν τον κίνδυνο ανάμιξης των περιφερειών σε ανταγωνιστική πλειοδοσία. Επιπλέον, και οι κατευθυντήριες γραμμές καθώς και ο κανονισμός για τα Διαρθρωτικά Ταμεία (κανονισμός (ΕΚ) αριθ. 1260/99 του Συμβουλίου της 21ης Ιουνίου 1999 περί των γενικών διατάξεων για τα Διαρθρωτικά Ταμεία(1)) θέτουν τον όρο ότι οιποστηριζόμενες επενδύσεις θα πρέπει να παραμένουν στον τόπο εγκατάστασής τους για πέντε τουλάχιστον χρόνια.

Τέλος, η Επιτροπή δίνει ιδιαίτερη προσοχή στα μεγάλα έργα δεδομένου ότι πρέπει να βεβαιώσει ή να τροποποιήσει τη συνδρομή των Διαρθρωτικών Ταμείων για τα έργα αυτά (επίπεδο επενδύσεων μεγαλύτερο από 50 εκατ.) σε ατομική βάση. Μέρος της ανάλυσής της συνίσταται στην εξέταση των επιπτώσεων των έργων αυτών στις θέσεις απασχόλησης σε κοινοτικό επίπεδο.

(1) ΕΕ L 161 της 26.6.1999.